b'\n_START_ARTICLE_\nLugalbanda\n_START_PARAGRAPH_\nLugalbanda je bil po Seznamu sumerskih kraljev tretji kralj Uruka in o\xc4\x8de uru\xc5\xa1kega kralja in legendarnega junaka Gilgame\xc5\xa1a. Njegova \xc5\xbeena je bila boginja Ninsuna._NEWLINE_V Epu o Gilgame\xc5\xa1u ni omenjen samo kot Nisunin mo\xc5\xbe in Gilgame\xc5\xa1ev o\xc4\x8de. Na \xc5\xa1esti plo\xc5\xa1\xc4\x8dici je omenjeno, da je \xc2\xbbGilgame\xc5\xa1 mazilil svojega boga Lugalbando\xc2\xab, se pravi, da ga je sam pob\xc3\xb3\xc5\xbeil._NEWLINE_Arheologi so odkrili \xc5\xa1e dve besedili, v katerih kot glavni junak nastopa Lugalbanda: Lugalbanda I (ali Lugalbanda v gorski votlini) in Lugalbanda II. Besedili ga ne opisujeta kot kralja, ampak opisujeta njegovo voja\xc5\xa1ko in politi\xc4\x8dno kareiro. Domneva se, da opisujeta okoli\xc5\xa1\xc4\x8dine, zaradi katerih ga je ustanovitelj Uruka Enmerkar izbral za naslednika uru\xc5\xa1kega prestola. Epa ne omenjata nobene bitke, namigujeta pa, da je bil Lugalbanda Enmekarjev general.'